[{"text_idx": "#000001", "text": "Er bod Cwpan Cymru yn cymeryd y prif sylw y penwythnos yma, mi fydd yna un ge\u0302m gynghrair yn cael ei chwarae brynhawn Sadwrn, ac fe alla\u2019i fod yn ge\u0302m arwyddocaol yn y ras i gyrraedd y Chwech Uchaf."}, {"text_idx": "#000003", "text": "Wythnos ar o\u0302l i Ryan Sears sgorio wedi 95 munud i sicrhau pwynt i\u2019r Drenewydd yn erbyn Met Caerdydd a selio lle\u2019r Robiniaid yn y Chwech Uchaf, bydd y clybiau\u2019n cyfarfod eto ddydd Sadwrn mewn ge\u0302m all ddiffinio tymor y myfyrwyr."}, {"text_idx": "#000004", "text": "Yn fathemategol, fe all Met Caerdydd dal gyrraedd y Chwech Uchaf, er bod hynny\u2019n bur anhebygol, ond gobaith mawr y myfyrwyr yw bod Cei Connah (6ed) yn colli eu hape\u0302l yn erbyn y gynghrair ac yn colli pwyntiau am chwarae chwaraewr anghymwys, fyddai\u2019n agor y drws i\u2019r clwb yn y 7fed safle."}, {"text_idx": "#000005", "text": "Byddai buddugoliaeth i Met Caerdydd ddydd Sadwrn yn eu gadael yn hafal ar bwyntiau gyda Chaernarfon yn y 7fed safle gyda dim ond un ge\u0302m i\u2019w chwarae cyn yr hollt."}, {"text_idx": "#000006", "text": "Ar o\u0302l colli pedair ge\u0302m gynghrair yn olynol ym mis Tachwedd, bellach mae Met Caerdydd ar rediad o chwe ge\u0302m gynghrair heb golli."}]